《岁暮赠新安吴用卿》
明代·王惟俭

北风吹云云四幕，岁尽穷阴苦寂寞。
忽闻有客来大鄣，清姿绝尘立野鹤。
大鄣山客性耽古，开缄发箧光煜?龠。
夏王九牧铸黄金，大泽深山远不若。
于阗雁肪截昆吾，饕文如发双龙攫。
丰隆煽火天公下，紫烟飞尽粉骨薄。
锦缥细展墨花翻，河东二柳敦煌索。
会稽内史十五字，崩崖断石压秘阁。
老夫亦出汉螭钩，海虬盘觚绿玉削。
方鼎癸父隐亚文，满堂宾客起错愕。
箧中宝物朽欲死，谁从柯亭裁新籥。
呜呼此事真未易，共君且倾银凿落。

作者简介：王惟俭，明藏书家、鉴赏家。字损仲，祥符（今河南开封市）人。万历二十三年（1595）进士，授潍县知县，官兵部主事、光禄寺丞、大理少卿、以佥都御史出任山东巡抚、南京兵部右侍郎、工部右侍郎等职，为魏忠贤所挤兑而罢归。先后两次因故落职闲住。性嗜学，肆力经史百家，喜聚书，收藏古玩和书画众多，与董其昌等人称为“博物君子”。苦于《宋史》繁芜，手自删定，自为一书《宋史记》250卷。喜书画古玩，工于鉴赏，万历、天启间，与董其昌并称博物君子。著有《文心雕龙训故》、《史通削繁》、《史通训故》等。